open-index/open-wikipedia-markdown huggingface dataset:
Kuwait

Lu **Kuwait** è nu statu di lu Mediu Urienti, situatu ntô Gulfu Pèrsicu. 

Granni espurtaturi di pitròliu, lu Kuwait fu all'origgini di na guerra chi ntô 1991 oppunìu l'Iraq di Saddam Hussein, chi avìa uccupatu lu tirritoiu kuwaitianu e na cualizzioni ntirnazziunali sutta lu cumannu dâ Natu e di Nazzioni Uniti. A fini lu Kuwait fu libbiratu, e Saddam Hussein appi a ncassari na scunfitta chi sinnàu lu diclinu dâ dittatura irachena.

Catigurìa:Mediu Urienti
Uman

L**'Oman** è nu statu di lu Mediu Urienti, situatu ntô Gulfu Pèrsicu. Lu capu di statu è lu surtanu Qabus bin Sa'id al-'Bu Sa'id

Catigurìa:Mediu Urienti
Bhutan

Lu **Bhutan** è nu statu dû cuntinenti asiàticu, chi s'attrova tra lu suttacuntinenti innianu e la placca asiàtica. Lu tirritoriu pirciò ha urigginatu na catina di muntagni, l'Himalaya, chi è la cchiù àuta dû munnu.

La capitali è Thimphu.

## Storia

## Giografìa

## Pulìtica

## Viditi puru:
* Gangkhar Puensum

Catigurìa:Suttacuntinenti innianu
Culonna di Foca

La **culonna di Foca**, chi fu eretta davanti ê rostra ntô Foru Rumanu e didicata 'n anuri dû mpiraturi bizzantinu Foca l'1 di austu 608, fu l'ùrtima agghiunciuta ô Foru Romanu. È auta 13,6 metri, supra lu sò *socle* cùbbicu di marmu jancu e pari ca d'urìggini fu custruita versu lu sèculu II. La basa quatrata di mattuna (*mmàggini â manu dritta*) nun era d'urìggini visìbbili, nun avennu statu lu  liveddu attuali dû Foru scavatu dû tempu dâ pavimintazzioni augustìa finu ô sèculu XIX.

Lu mutivu pricisu pi cui sta cuolonna fu jisata nun è chiaru, nustanti Foca avissi dunatu furmalmenti lu Pantheon ô Papa Bonifaciu IV, cu lu rididicau a tutti li Santi Màrtiri (Maria vinni agghiunciuta nta l'èbbica midièvali - *Santa Maria ad Martyres*). Supra la punta cchiù auta dâ culonna fu fabbricata di Smaragdo, l'Esarcatu di Ravenna, una statua durata raffiuranti Foca, ma chista fu facirmenti livata pocu doppu. Nta l'uttùviru 610, Foca, suvranu d'ùmili urìggini e usurpaturi, fu acchiappatu, turturatu, assassinatu e gruttiscamenti squartatu; accussì si juncìu la damnatio memoriae.
Cchiù ca na dimustrazzioni dâ gratitùdini versu lu Papa, la statua durata era un sìmmulu dâ suprimazzia supra Roma, chi stava cascannu sutta li prissioni dî Longubardi, e nu signu di gratitùdini di Smaragdo, chi appi dèbbitu cû mpiraturi picchì cci avìa pirmisu lu sò ritornu d'un longu esiliu e la càrica a Ravenna.

La culonna fu riciclata e suppurtava d'urìggini na statua didicata a Dioclezzianu: la scrizzioni pricidenti fu cancillata pi dari spazziu a quella nova, chi cci arristau finadora.

Duranti li scavi dû 1813 vinni â luci na scrizzioni supra la basa dâ culonna:

:„*Optimo clementiss[imo piissi]moque / principi domino n[ostro] / F[ocae imperat]ori / perpetuo a d[e]o coronato, [t]riumphatori / semper Augusto / Smaragdus ex praepos[ito] sacri palatii / ac patricius et exarchus Italiae / devotus eius clementiae / pro innumerabilibus pietatis eius beneficiis et pro quiete / procurata Ital[iae] ac conservata libertate / hanc sta(tuam maiesta)tis eius / auri splend(ore fulge)ntem huic / sublimi colu(m)na(e ad) perennem / ipsius gloriam imposuit ac dedicavit / die prima mensis Augusti, indict[ione] und[icesima] / p[ost] c[onsulatum] pietatis eius anno quinto“



La culonna arresta *in situ*, nta na pusizzioni isulata tra li rùini ma è un rifirimentu ntô Foru. La jisata dâ culonna a rispettu dû solu è pû fattu  dâ [[rascatura]]: la basa nun era visìbbili quannu [[Giuseppe Vasi]] e [[Giambattista Piranesi]] fìciru schizzi e ncisioni dâ culonna â mitati dû [[sèculu XVIII]].



<br style="clear:both" />

==Liami sterni==

* [https://web.archive.org/web/20160305164800/http://sights.seindal.dk/photo/10017,s166f.html René Seindal, "The Column of Phocas"]
* [http://penelope.uchicago.edu/~grout/encyclopaedia_romana/romanforum/phocas.html *Encyclopaedia Romana* "Column of Phocas"]
*[http://penelope.uchicago.edu/Thayer/E/Gazetteer/Places/Europe/Italy/Lazio/Roma/Rome/Forum_Romanum/_Texts/Huelsen*/2/14.html Christian Hülsen, 1906. *The Roman Forum: Its History and Its Monuments'']  "The Column of Phocas"

Catigurìa:Architittura
Catigurìa:Roma antica
Maldivi

L**'Ìsuli Maldivi** fannu parti di na nazzioni chi giograficamenti s'attròvanu ntô Ocèanu Innianu.
 

Catigurìa:Suttacuntinenti innianu
Asia dû Sud-est

thumb|Na carta ginirali di l'Asia dû sud-est.

L**[[Asia dû Sud-est]]** è na riggiuni di l'Asia.

'N tèrmini giogràfici cumprenni lu Brunei, la Camboggia, li Filippini, l'Indunesia, lu Laos, la Malesia, la Burma, la Singapura, la Tailandia, lu Timor Est e la Vietnam. 

Catigurìa:Asia dû Sud-est
Katmandu

**Katmandù** è la capitali dû Nepal.


Kathmandu-Durbar Square-38-Maju Dega-Narayana-Shiva Parvati Mandir-2013-gje.jpg
Kathmandu-Hanuman Dhoka-Nasal Chowk-10-Pancamukhi Hanuman Mandir-2013-gje.jpg
Kathmandu-Hanuman Dhoka-aussen-04-Inschrift-2015-gje.jpg
Kathmandu-Asan-14-Saemereien-2013-gje.jpg
Kathmandu-Strassenhandel-60-Obsthaendler mit Fahrrad-2013-gje.jpg
Kathmandu-Strassenhandel-90-bei Laxmi Narayan-Blumenhaendler-2015-gje.jpg
Kathmandu-Menschen-74-Frau-2015-gje.jpg
Kathmandu-Garden of Dreams-52-Bank-Rundbogen-2013-gje.jpg


Catigurìa:Capitali di statu
Beirut

**Beirut** è la capitali dû Lìbbanu. Havi na pupulazzioni di circa dui miliuna d'abbitanti.

Catigurìa:Capitali di statu
Catigurìa:Libbanu
Baku

thumb|300px|La turri Maiden a Baku.

**Baku** è la capitali di l'Azzirbaiggian, situata apressu ô Mari Caspiu. Havi na pupulazzioni di circa 2'200'000 d'abbitanti.

Catigurìa:Capitali di statu
Catigurìa:Azzirbaiggian
Astana

**Astana** è la capitali dû Kazakistan. Vinni trasfiruta ricentimenti d'Almaty. Havi circa 810'000 abbitanti.

Catigurìa:Capitali di statu
Catigurìa:Citati dû Kazakistan
Almaty

thumb|300px|La cattiddrali ortudossa Zenkov a Almaty

**Almaty**, o **Almati** è la capitali antica dû Kazakistan. Havi na pupulazzioni di circa 1'470'000 abbitanti. Era canusciuta puru cu lu nomu di *Alma Ata* o *Alma-Ata*. La capitali dû statu mudernu è ê jorna nostri Nur-sultan.

Catigurìa:Citati dû Kazakistan
Thimphu

**Thimphu** è la capitali dû Bhutan. Havi na pupulazzioni di circa 50.000 d'abbitanti.

Thimphu-02-vom Buddha Dordenma-2015-gje.jpg|Thimphu
Thimphu-34-Feuerwehr-2015-gje.jpg|Downtown Thimphu
Thimphu-Dzong-22-Skulpturen-2015-gje.jpg|Dzong
Thimphu-Dzong-34-2015-gje.jpg|Dzong
Thimphu-Markt-32-2015-gje.jpg|Market
Thimphu-Nationalchoerten-10-Wassergiesserin-2015-gje.jpg|Memorial Chorten


Catigurìa:Capitali di statu
Colombo

:*Pi l'àutri significati, viditi [[Colombo (disambiguitati)]]*.

**Colombo** è la capitali dâ Sri Lanca.

Catigurìa:Capitali di statu
Damascu

thumb|Li ruvini di nu tempiu rumanu a Damascu.

**Damascu** è la capitali dâ Siria. Havi na pupulazzioni di circa 1.400.000 abbitanti.

Catigurìa:Capitali di statu
Catigurìa:Citati dâ Siria
Kabul

thumb|Kabul

**Kabul** è la capitali e la citati cchiù granni di l'Afganistan cu cchiù ssai di 2 miliuni e mienzu di abbitanti.
E' 1.800 metri (o 5.900 pieri) supra lu liveddu di lu mari.
Si canusci ca isisti di almenu 3.000 anni.

Catigurìa:Afganistan
Kuala Lumpur

**Kuala Lumpur** è la capitali dâ Malesia. Havi na pupulazzioni di circa 1'900'000 abbitanti.

Catigurìa:Capitali di statu
ASEAN

**ASEAN** è l'acrònimu ngrisi di **Association of South-East Asian Nations** (pi sicilianu: *Associazzioni dî Nazzioni di l'Asia Sud-Est*), n'organizzazzioni pulìtica, ecunòmica e culturali di nazzioni situati nta l'Asia sud-urientali (Asia dû Sud-est), funnata ntô 1967. Lu sò scopu principali è prumòviri la cu-opirazzioni e l'assistenza ricìpruca tra li stati membri pi avanzari lu pruogressu ecunòmicu e aumintari la stabbilitati dâ riggiuni. Li nazzioni chi nni fannu parti si ncòntranu annualmenti p'un *summit* ntô misi di nuvèmmiru.

Catigurìa:Diprumazzìa
Alessandria d'Eggittu

**Alessandria**, (Àrabbu: الإسكندرية; Grecu: Ἀλεξάνδρεια, Copticu: Ⲣⲁⲕⲟϯ - Rakoti o ⲁⲗⲉⲝⲁⲛⲇⲣⲓⲁ) jè na citati di 5 miliuna d'abbitanti, jè 'a secunna citati di l'Eggittu, e una dî cchiù granni di l'Africa. Fu funnata versu lu 334 a.C di Lissandru lu Granni. Fu cèlibbri ntî l'antichità pi la sò bibblioteca (distrutta nta nu ncendiu anticu), e pi essiri lu centru nevralgicu dî scanci ecunòmici e culturali tra lu munnu grecu, egizzianu e li pupulazzioni dû vicinu urienti.

Catigurìa:Eggittu
Catigurìa:Cità custeri
Citati di Singapura

**Citati di Singapura** è la capitali dâ Singapura e la sò ùnica citati di mpurtanza.

Catigurìa:Capitali di statu
Munarchìa

La **munarchìa** è na forma di cuvernu ntâ quali lu putiri è 'n manu (numinalmenti o di fattu) a na sula pirsuna, comu suggirisci l'etimoluggìa dû grecu "monos". Ginirarmenti, ma nun nicissariamenti, tali munarca havi lu tìtulu di Reghi (o Riggina). 

Secunnu lu principiu aristutèlicu, è una dî tri formi sani di cuvernu, nzèmmula cu uligarchìa e puliteia, mentri la sò forma digginirata è la tirànnidi.

Ntô Rinascimentu, li munarchii putevanu accintrari putiri assai mpurtanti, chi nun eranu sulu di tipu esecutivu, ma puru giudizziariu e liggislativu. Cu la nascita dî nazzioni, li munarchii addivintaru assuluti.

Nta l'ùrtimi sèculi lu tèrmini veni macari mpiatu, spissu ntâ sprissioni munarchìa custituzziunali, pi nnicari stati ntê quali asisti un suvranu, ma lu sò putiri è cchiù o menu limmitatu dâ prisenza di parramenti, secunnu formi ca sarìssiru cchiù propiamenti aristucràtichi o dimucràtichi. Lu riversu di sta sprissioni è mmeci *munarchìa assuluta*.

## Vuci currilati

* Casa riali
* dimucrazzìa
* Reghi d'Italia
* Alencu dî munarchi di Nàpuli e Sicilia
* Alencu di munarchi belgi
* Alencu di munarchi britànnici
* Alencu di munarchi danisi
* Alencu di munarchi francisi
* Lista di grannuchi dû Lussimmurgu 
* alencu di munarchi nurviggisi
* Alencu di munarchi pulacchi
* Alencu di munarchi purtuchisi
* Alencu di munarchi spagnoli
* Alencu di munarchi svidisi
* Alencu di reghi e mpiratura tudischi

----

Catigurìa:Formi di cuvernu
Catigurìa:Storia
Giacumu Casanova

**Giacomo Casanova** (Vinezzia, 2 di aprili 1725 - Dux, (oi Duchcov), 4 di giugnu 1798), avventurieru e scritturi vinizzianu. Cèlibbri pi lu nummiru di amanti chi accumulau duranti la sò vita. A fini dâ sò vita scrissi in francisi nu libbru di mimorî, *Memoires*, chi alimintau la liggenna, e ispirau na serî di film.

Casanova, Giacomo
Mari dû nord

Lu **Mari dû Nord** è nu mari chi s'attrova nta l'Europa sittintriunali, spartennu la Scandinavia (supratuttu la Norveggia e la Danimarca) ntô livanti, dû Regnu Unitu ntô punenti, e la Girmania e li Paisi vasci ntô sud. 

Lu Skagerrak cunnetta lu Mari dû Nord cû Mari Bàlticu. Ntô sud stremu, lu Mari dû Nord addiventa lu Canali dâ Mànica (*the English Channel* pi ngrisi), na massa d'acqua chi sparti la Ngriterra miridiunali e la Francia sittintriunali.

Li ciumi cchiù canusciuti chi cùrrinu versu lu Mari dû Nord sunnu li siquenti: l'Elba, lu Weser, lu Ems, lu Renu, lu Meuse, lu Scheldt, lu Tamiggi e lu Humber. 

Ntâ banna miridiunali dû mari s'attrova lu granni portu di Rotterdam, (nta l'Ulanda) e dunca cc'è nu granni tràficu di navi cummirciali.

Sutta lu mari cc'è assai gas naturali e pitroliu.

Catigurìa:Giugrafìa
Lingua russa

La **lingua russa** è na lingua indo-europea di la rama di li lingui slavi. Attuarmenti è parrata ntâ Russia, Bielurussia, Ucraina, e comu lingua parrata di na parti mpurtanti dâ pupulazzioni ntî l'autri stati dâ Cumunità dî Stati Nnipinnenti, e ntî ripùbbrichi baltichi di Lituania, Estonia e Lettonia.

La lingua russa usa n'arfabbetu particulari, dirivatu dû grecu e dû latinu. L'arfabbetu cirillicu, chi pigghia lu nomu di Cirillu, chi cu Metodiu cristianizzau li vasti tirritoria dâ Russia ntô XI sèculu, havi 31 littri e teni cuntu di certi sona spicifichi dâ lingua russa parrata.

## Autri pruggetti

Catigurìa:Lingui
Catigurìa:Russia
965

## Abbinimenti
* Ugu Capetu diventa duca di Francia.
* 5 di maiu: La cità di Rometta, vicinu Missina è l'urtima cità siciliana cunquistata di l'arabbi: scumpari accussì l'urtumu bastiuni di putiri bizzantinu in Sicilia.

 
## Nasciuti
## Morti
* 4 di giugnettu: Papa Binidittu V

Catigurìa:Sèculu X
964

## Abbinimenti
* Ahmad ibn Hasan addiventa emiru di Sicilia.
*Tra lu 24 e lu 25 di uttùviru ntî nu cummattimentu tra àrabbi e bizzantini vicinu Missina mureru circa 10000 surdati bizzantini. L'assediu a Rumetta è pirò distinatu a durari ancora diversi misi.

## Nasciuti
## Morti
* Hassan al-Kalbi, primu emiru kalbita di Sicilia

Catigurìa:Sèculu X
963

## Abbinimenti
* 2 di giugnettu: Nicefuru II addiventa mpiraturi bizzantinu.
* Nti nu cummattimentu n Sicilia tra na spidizzioni di bizzantini e li fatimiti chi cuntrullàvanu l'ìsula, li bizzantini foru scunfiggiuti.

## Nasciuti
## Morti

Catigurìa:Sèculu X
Giava

**Giava** è n'isula di l'Indunesia. Havi na supirfici di 132000 km2 e na pupulazzioni di 114 miliuna d'abbitanti, pi l'80 % mussurmani.

Ricintimenti, lu 27 di maiu dû 2006, nu tirrimotu di na ntinsitati di 6,2 dâ scala Richter fici cchiossai di 3000 morti nta costa sud di l'ìsula.

Catigurìa:Indunesia
Ocèanu Miridiunali

L**'Ocèanu Miridiunali** è na massa d'acqua chi circunna lu cuntinenti di l'Antàrtidi (secunnu â maggiuranza di sperti gìogràfici e idrogràfici). Tanti cuntìnuanu usannu lu nomu vecchiu: **Ocèanu Antàrticu**. È lu quartu ocèanu cchiù granni dû munnu e l'ùrtimu d'èssiri ricanusciutu. Vinni ricanusciutu comu tali di l'International Hydrographic Organization (IHO) ntô 2000, ma lu tèrmini era usatu pi longu tempu dî marinari. Stu canciumenti d'idia rifletti chiddu ca ora sapemu di l'oceanografìa dâ mpurtanza di li currenti. Sparti di stu fattu, l'Ocèanu Miridiunali rapprisenta na largasìa di l'àutri quattru ocèani 'n tèrmini fìsici. Voli diri ca l'Ocèanu Miridiunali nun è spartutu di terra di l'àutri ocèani.

## Liami sterni

* The CIA World Factbook's artìculu supra l'Ocèanu Miridiunali (pi ngrisi)
* The Fifth Ocean di Geography.About.com

Catigurìa:Antàrtidi
962

## Abbinimenti
Doppu chiosai di nu sèculu, si hanu nutizzi di la rinascita supra li ruvini di Sarausa di na culònia mista di àrabbi e cristiani (Micheli Amari).

## Nasciuti
## Morti

Catigurìa:Sèculu X
960

## Abbinimenti
* Li fatimiti cu Jawhar al-Siqilli cumpletanu la cunquista dû Magreb.

## Nasciuti
*Mujāhid ibn ʿAbd Allāh al-ʿĀmirī, cuvirnaturi di Denia e cunquistaturi mussurmanu dâ Sardegna ntô 1015

## Morti

Catigurìa:Sèculu X
Los Angeles

**Los Angeles** è na citati di circa 3.700.000 abbitanti, situata ntâ costa uccidintali dê Stati Uniti. E' la citati cchiù granni dê Stati Uniti e una dî cchiù mpurtanti pi l'econumia, la cultura e lu sviluppu scientificu.

## Talìa puru
* Hollywood

Catigurìa:Stati Uniti
Lecca e la Mecca

**Lecca e la Mecca** è nu modu di diri sicilianu chi s'usa quannu unu s'havi giratu nu locu tutta la jurnata, spissu turnannu a casa senza aviri arrinisciutu a fari chiddu chi nni ntinnìa ô principiu.  Nta sti circustanzi si parra d*'aviri giratu Lecca e la Mecca*.  

La Mecca rifirisci a dda citati santa famusa a cui ogni musurmanu cci havi a visitari armenu una vota duranti la sò vita.  

thumb|La muschea granni di Cordova.
Sarvaturi Camilleri scrivi ca *Lecca* rifirisci a *Ceca*, na famusa muschea di Còrdova, ntâ Spagna, unni s'attrova ancora la frasa: *ir de Ceca en Meca* (o *andar de Ceca en Meca*), chi currispunni pricisamenti a l'adattamentu sicilianu.  

Si senti spissu *firriari Lecca e la Mecca*.  Na variazzioni catanisa è: *firriari l'Arca e la Mecca* (o *firriari l'Arcalamecca*), di cui Camilleri discrivi comu na forma sbagghiata.

Ntra *Don Chisciotti e Sanciu Panzu*, Giuvanni Meli dici a l'uttava 55, cantu IX:
:L'aju purtatu attornu pri la Spagna,
:pri la Lecca e la Mecca a viaggiari,
:pri l'Italia, la Francia e l'Alemagna,
:un eroi paladinu pi truvari...

Puru Ninu Martogliu usa na forma di sta sprissioni:  *...fimmineddi boni, ca semu tutti anurati travagghiaturi, e poi ci ni su' di chiddi sciarrini e micidiari, sbriugnatazzi ppi tutta la Talia, ca fanu catùnii ppi lu sfacinnamentu, e su' supira li giurnali di l'Erca e la Mecca.*

Na virsioni talianizzanti s'attrova puru ntô libbriceddu di l'òpira *Adelson e Salviati* di Vincenzu Bellini.

Comu veni usatu di Martogliu ccà supra, lu significatu dâ frasa assumi na sfumatura diversa, mentri ca ô stissu tempu riteni chidda ginirali, l'idìa di na distanza granni tra dui posti.

A Missina è usanza diri: "ti manciasti Lacchi e la Mecca" chi voli diri chi un cristianu si manciau a qualunqui.

## Bibbliografìa
* Camilleri, Salvatore (1998) *Vocabolario Italiano Siciliano*, Edizioni Greco, Catania.
* Trovato, Salvatore C. (1999) *Sullo spagnolo "ir de Ceca en Meca" e il siciliani "firrïari l'Arcalamecca", Paremia, 8, Madrid, 499-510.
* Rizza, Sebastiano (1992) *Girari l'Acca, la Mecca e la Pantiddaria*, "Prospettive Siracusa", n. 1, [https://www.academia.edu/3537965/Girari_lAcca_la_Mecca_e_la_Pantiddaria]

==Liami di fora==
*[http://www.karadar.com/Librettos/bellini_adelson.html Lu libbriceddu di l'Òpira *Adelson e Salviati'' di Bellini] 
*CSSS Trinakria

Catigurìa:Sprissioni siciliani
Struògnuli

**Struògnuli** (n italianu **Stròmboli**) è una di l'ìsuli Eolî e dû vurcanu omònimu chi desi uriggini all'isula circa 40000 anni fa, e chi è tra li cchiù attivi dû munnu. La sò attivitati rigulari duna lu nomu ê fasi d'eruzzioni vurcànichi cu effusioni rigulari e cuntìnua di lava, attivitati chi sunnu canusciuti cû nomu di *attivitati strummuliana*.

L'ìsula cunta du' paiseddi, Struògnuli, e Ginostra pi nu tutali di circa 500 abbitanti, appartinenti amministrativamenti ô cumuni di Lipari, e chi ntâ stati pònnu divintari quasi lu duppiu. Nti l'ìsula nunn c'è circulazzioni di màchini, e puru l'elittricità fu ntruduciuta ricintimenti. Veni chiamatu "Iddu" di l'abbitanti di l'isula.

## Eruzzioni storichi

Lu vurcanu havi eruzzioni giniralmenti friquenti e la cui culata lavica s'adduvaca ntâ cusidditta sciara dû focu. Eruzzioni particularmenti viulenti foru rigistrati ntô 1919 e ntô 1930.

## Struògnuli ntô cìnima
A Struògnuli fu giratu lu film omònimu, *Stromboli*, di Robbertu Rossellini, cu Ingrid Bergman.

## Tradizzioni

* 24 di austu, San Vartulumeu. Fistiggiamenti. 

Catigurìa:Ìsuli dâ pruvincia di Missina
Catigurìa:Vurcani
Alfabbetu sicilianu

L**'Alfabbetu sicilianu** nn'avi 23 littri, pricisamenti:

Macari Salvaturi Camilleri  cci agghiunci  la littra «Dd», voli diri lu sonu retruflessu carattirìstica dû sicilianu, chi si vidi scrittu macari comu ḍḍ o raramenti comu «ddh» o «ddr» videmma.

L'alfabbetu sicilianu assimigghia l'alfabbeti neolatini (catalanu, talianu, spagnolu, còrsu, ecc.) e sarva la littra latina «J», chi veni usatu ô principiu di na palora quannu havi la qualitati d'un cunzunanti. Si vidi puru nta na pusizzioni ntervucàlica, spiciarmenti quannu si ncòntranu dui «i», p'asempiu: «addijiri». Lu sonu dâ «J» si muta ô principiu di na palora (addipenni quali littra veni prima), p'asempiu: «haiu a jiri» si prununza /aiu a gghiri/; e «un jornu» si prununza /ungnornu/.

Li «b», «r» e «z» sònanu duppi ô principiu di na palora, ma sarvu quarchi ccizzioni, nun si scrìvunu duppi. Li «b» e «z» vennu scritti quasi sempri duppi a mmenzu na palora (sarvu quannu la «r» è prima di na «b» o «z», p'asempiu: «arba» e «arzari». 

## Rifirimenti


Catigurìa:Lingua siciliana
Li Castieddi

**Li Castieddi** è un cumuni salentinu ca s'attrova nta la pruvincia di Brindisi.

## Dialettu

Lu dialettu di Li Castieddi è un dialettu di tranzizzioni àpulu-salentinu, zoè un dialettu pugghisi cu nfluenzi salentini.

## Talìa puru

*Dialettu pugghisi
*Dialettu salentinu

Catigurìa:Cumuna dâ pruvincia di Brìndisi
Erchie

**Erchie** o **Erkie** è un cumuni salentinu ca s'attrova nta la pruvincia di Brindisi.

## Dialettu

Lu dialettu di Erchie apparteni a la famigghia di la lingua siciliana: è lu dialettu salentinu.

## Talìa puru

* Dialettu salentinu
* Lingua siciliana

Catigurìa:Cumuna dâ pruvincia di Brìndisi
Elettrùni

L**elettrùni** è na particedda elimintari di càrrica elèttrica nigativa. Nti n'àtumu, l'elettrùni firrìa tornu tornu ô nùcliu chi è cumpostu di prutuni e di niutruni. Puru chi la càrrica nigativa è opposta a chidda dû prutuni, la massa di l'elettruni è assai chiù nica (abbersu 2000 voti) di chidda dû prutuni.

Catigurìa:Fìsica
Catigurìa:Chìmica
Santu Pietru (artìculu 'n salentinu)

**Santu Pietru** (puru scrittu **Santupietru**) o **Santu Pietru Vernoticu** (virsione lucale lunga) eta un cumune salentinu ca se trova ntra la pruvincia te Brindisi.

## Storia

Ntra lu passatu Santu Pietru (ma puru Turchiarulu, San Donaci, San Pancraziu e Cilinu) facìa parte te la pruvincia te Lecce.

## Lu stile te vita te na fiata

Muti e muti anni arretu le cose a santu piertu e a tanti autri paisi eranu diverse nu c'eranu tutte le tecnologie che c'erano adesso certu moi è più commitu tinimu tutte le cose a purtata te manu. Mute tradizioni sannu perse nu c'eta quasi cchiui lu rispettu, ma prima la famiglia ia tanta importanza se vivia cu muta serenità e allegria tra parienti e amici. La scola era sulu per li masculi per ci putia scire le fimmine rimanianu a casa cu iutanu le mamme e li siri scianu fore e se ritiravanu a l'ura te pranzu se non chiui tardu, certu ci chiuvia, nivicava o facia male tiempu se stianu a casa. Durante l'estate se savanu alle 3 te la matina allu scuro cu li traini e li cavaggi, per poi turnare cchù mprima per la forte afa ca se zziccava a sentere versu le 11. Tutte le cose eranu fatte artigianalmente, cu le sarmente te le vigne facianu la carbonella per le brasciere, se facianu li cestini e tante autre cose. Quasi ogni casa tinia l'uertu retu cu le chiante e le caggine, li cavaggi, e autri animali. Gli iaggi e le gaggine eranu le cchiu importanti percè quandu sirvia la carne per qualche evento speciale li ccitianu per poi cucinarli. Ogni casa tinia lu focalire ca durante l'inviernu ardia sempre ogni giurnu e puru te estate percè sirvia cu cucini dato che lu gas nun c'era. Lu compitu te le fimmine era quiggiu a prima matina, la cucina, ianu dumare lu fuecu ianu cariciare la legna e le sarmente, le pentole ca se usavanu eranu le pignate o quelle te fierru ca vinianu mpise cu la catina subbra l'ampa de fuecu o se mintianu vicine soluamente cu se scarfanu, quandu spicciavanu cu cucinanu se mintianu a fare servizie o cu cusenu o cu filanu la lana. Cià li ortali c'eranu quasi sempre li puzzi per l'acqua ca attraversu lu sicchiu cariciavanu cu se lavanu e cu cucinanu. Tandu le famiglie eranu numerose e cu cresci figghi ci ndeulia fatia, li pannolini eranu te stoffa bisugnava cu li lavi sempre. Durante l'estate in ogni strada era festa la sira se aprianu miluni e autra frutta e se cuntavanu le storie, la festa cu attesa era la festa te Santu Pietru in cià occasione se mangiava carne pisce e se facia lu pranzu completu tra familiari e amici, c'era na forte religione e culto per li santi e ogni duminica se scia a missa all'ampete e durante le prucissioni se addobbavano le strade cu fiuri e lanzuli te corredu buenu, lucerne e candile. Tanti eranu li proverbi ca per fortuna sannu tramandati finca a moi.

## Talìa puru
*Dialettu salentinu
*Lingua siciliana

Catigurìa:Parlata salentina
Niutrùni

Lu **[[niutrùni]]** è na particedda senza càrrica elèttrica e chi pò esìstiri lìbbira o liata nta un nucliu atòmicu.

La massa a riposu è di 1,6726231 × 10-27 kg (9,3828 × 102 MeV/c2).

## Taliàti macàri
* Niutrìnu

Catigurìa:Fìsica
Ìsula di Lampidusa

**Lampidusa** (o **Ampidusa**) è n'ìsula dû canali di Sicilia, chi fa parti di l'arcipèlugu di l'ìsuli Pilaggî, chi appartenti â pruvincia di Girgenti. 

Nzèmmula cu l’ìsula di Linosa, forma lu cumuni di Lampidusa. La cità di Lampidusa, l'ùnica cità di l'ìsula e havi circa 5.500 abbitanti. L'ìsula è canusciuta pi aviri nu mari cristallinu, è meta ogni annu di migghiara di turisti. La spiaggia dî cunigghi è n'òasi naturalìstica, e ogni annu li tartarughi marini dâ specî caretta caretta ci dipònnunu l'ova.

La sò vicinanza â costa dâ Tunisia e dâ Libbia, ni fannu puru n'obbiettivu priviliggiatu pi li sbarchi d'immigrati clandistini di pruvinenza africana.

## Curiusità

Ntô 2002 a Lampidusa fu girata la pillicula di Emanueli Crialesi *Respiro*, chi vincìu lu gran premiu dâ simana dâ critica e lu premiu dû pùbbricu ô festival di Cannes. Nti stu film, parratu cumpritamenti in sicilianu, l'attura sunnu tutti non professionisti, e certuni sunnu di Lampidusa stissa. La sula attrici professionista di primu pianu è Valeria Golinu chi pi stu film s'appi a nsignari a ricitari in sicilianu.

Lampidusa
Motta Camastra

**Motta Camastra** è un cumuni di 861 abbitanti dâ pruvincia di Missina.

## Li famigghî di Motta Camastra
Ntâ storia onomàstica di Motta Camastra sunnu presenti li seguenti cugnomi: Abbate, Ajello, Bartolilla/Bartorilla, Bartucciotto, Bertolami, Blancato, Caschiglio, Cavarra, Chisari, Del Popolo, Di Costa, Falcone, Ferraro, Furnari, Galeano, Garofalo, Intelisano, Lenoci, Lo Giudice, Mancuso, Merlo, Messina, Mineo, Monaco, Monte, Oliveri, Pafumi, Pagano, Puglia, Riolo, Romano, Russo, Scarpignato, Sciacca, Siragusa/Siracusa, Spadaro/Spataro, Statella, Strazzeri, Taddone/Tadduni, Tatì, Tripolone, Varrica, Vitale, Zullo.

## Tradizzioni

* 29 sittèmmiru, Festa dî San Michele Arcanciulu. Fisteggiamenti. 

Catigurìa:Cumuni dâ pruvincia di Missina
Caggi

**Caggi** (videmma canusciutu cu l'ortugrafìa **Kaggi**) è nu cumuni di 2.818 abbitanti dâ pruvincia di Missina. Nzinu a la fini di l'anni '70 era nu paisi di genti ca travagghiavanu ntê campi cu l'acrumi. Si putìa pinzari ca lu sviluppu du paisi putìa èssiri a mitati ntra lu turismu agriculu e l'ecunumia agricula strittamenti ntisa. Puttroppu, macari pi causa di la crisi di li acrumi o macari pi causa di na crisciuta edilizzia fatta ammuzzu, òi lu paisi è picca cchiù ca nu durmitoriu. Di l'àutra banna cc'è di diri ca pi mancanza di uniuni ntra li "kaggitani" (accussì si chiamanu n sicilianu l'abbitanti di Caggi) ha purtatu comu risurtatu ca lu paisi nun ha saputu purtari avanti li sò disideri di crisciuta picchì, a diffirenza di àutri paisi di ddà, nun ha statu capaci di aviri òmini di pulitica boni pi fari valiri ddi raggiuna a la pruvincia o a la riggiuni.

## Tradizzioni

* 20 jinnaru, Festa di San Bastianu Martiri. 

Catigurìa:Cumuni dâ pruvincia di Missina
Giovanni Falcone

**Giovanni Falcone** (Palermu, 18 di maiu di 1939 – Capaci 23 di maiu 1992) fu nu maggistratu italianu vittima di mafia. 

## Biografìa
Cû Pàulu Borsellino fu assai attivu ntâ lutta contra â mafia. N particulari fu una dî fiuri di riferimentu dî nu *pool antimafia* ca cuntribbuiu a accanusciri la rialitati dâ mafia di l'anni '80 e '90 puru grazzi all'arresto e â cullabburazzioni di pintiti dâ mafia. 

Già ntô 1989 Falcone, che si truvava n cumpagnia dâ prucuratrici Svizzira Carla del Ponte fu vittima di n'attintatu sfallutu. 

Quannu fu ammazzatu ntâ n'attintatu mafiusu a Capaci tri anni cchiù tardu, unni morsuru macari la sò muggheri e l'òmini dâ scorta, Falcone stapìa travagghiannu a nu pruggettu ca pricidìa la stituzzioni di nu superprucuraturi.

## Vuci currillati
* Jùdici

Falcone, Giuvanni
Catigurìa:Sicilia
Catigurìa:Lutta a la mafia
Farcuni, Giuvanni
Farcuni, Giuvanni
A Motta

**A Motta** pò rifiriri a:

*nu cumuni n pruvincia di Missina: Motta Camastra
*nu cumuni n pruvincia di Catania: Motta Sant'Anastasia
Mumbai

**Mumbai**, canusciuta puru comu **Bombay** esti la citati cchiù pupulusa di l'Innia, cu na pupulazzioni astimata di 13 miliuna di pirsuni.  Cunziddirannu li sò subburghi lu nùmmuru acchiana a 20 miliuna furmannu la quarta aria metrupulitana cchiù pupulusa dû munnu. S'attrova nni l'ìsula di Salsette nnanzi la costa ovist di lu statu di Maharashtra.  Mumbai esti la capitali cummirciali di l'Innia.  E' sedi dâ *Reserve Bank of India (RBI)*, dû *Bombay Stock Exchange (BSE)*, dû *National Stock Exchange of India (NSE)* e di tanti bissinissi nniani.  E' macari la sedi dâ nnustria dâ televisioni e dû filmu, canusciuta comu *Bollywood*. Havi attrattu migranti di tutti li banni di l'Innia pirchì dî mmensi oppurtunitati di bissinissa e dû *standard* di vita rilativamenti àutu.

Catigurìa:Suttacuntinenti innianu Catigurìa:Cità custeri
Catigurìa:India
Karaci

thumb|right|250px|Karaci: la tumma di Muhammad Ali Jinnah, funnaturi di lu Pakistan

**Karaci** esti la citati cchiù pupulusa dû Pakistan e una di li deci cchiù pupulusi dû munnu.

## Giografìa
S'attrova nni la costa dû Mari Aràbbicu ntô Pakistan sud-est, nord-ovist di l'Indus Delta. La citati esti lu centru finanziariu e cummirciali e macari lu portu cchiù granni dû Pakistan.

Catigurìa:Cità custeri
Catigurìa:Suttacuntinenti innianu
Catigurìa:Pakistan
Calcutta

**Calcutta** (nomu mudernu **Kolkata**) esti la capitali dû statu innianu dû Bengala Ovist. S'attrova nni l'Innia Orientali, nni la riva est dû ciumi Hooghly. La citati havi na populazzioni di circa 5 miliuna, cu na populazzioni metropulitana estennuta di cchiù di 13 miliuna, facennu accussì la secunna agglumerazzioni urbana e la quarta citati cchiù granni di l'Innia. A lu sud dâ citati s'attrova lu delta dû Sundarbans, la furesta di mangrovî cchiù granni dû munnu.

La citati sirvìu comu la capitali di l'Innia Britànnica, nzinu ô 1911. Na vota centru di l'aducazzioni, scienza, curtura e pulìtica di l'Innia, Calcutta tistimuniau la stagnazzioni ecunòmica nni l'anni siquennu la ndipinnenza Indiana ntô 1947. Doppu lu 2000, na rijuvinazzioni ecunòmica havi arristatu lu declinu, cunnucennu a na migghiuranza dâ criscimonia. Comu àutri granni citati, Calcutta cuntinua a alluttari chî prubbremi di l'urbanizzazzioni comu puvirtati, polluzzioni, e cungestioni dû tràficu. Na citati vibranti cu na curtura socio-pulìtica distinta, Calcutta è nutata pâ sò storia rivuluzziunaria, rangennu dû muvimentu pi l'innipennenza, a li muvimenti prugrissisti di Naxalite e l'unioni di travagghiu.

Canusciuta comu la "Capitali Curturali di l'Innia", la "Citati dî Prucessioni", e la "Citati dâ Joia", Calcutta havi statu macari la casa pi luminari comu Rabindranath Tagore, Subhash Chandra Bose, Matri Teresa, Satyajit Ray e Satyendranath Bose.

Catigurìa:Suttacuntinenti innianu
Tianjin

**Tianjin** è una dî quattru municipalitati dâ Ripùbbrica Pupulari Cinìsi. Comu na municipalitati, Tianjin havi nu status a liveddu pruvinciali e veni direttamenti sutta lu cuvernu cintrali. L'aria urbana di Tianjin è la terza citati chiù granni nnâ Mainland China.

L'aria urbana di Tianjin s'attrova supra ô ciumi Hai He. Li sò porti, a quarchi distanza, s'attròvano supra lu gurfu di Bohai dû Ocèanu Pacìficu. La municipalitati di Tianjin cunfina câ pruvincia Hebei a lu nord, sud, e ovist; la municipalitati di Beijing nta na purzioni nica ô nordovist; e lu gurfu di Bohai Gulf a l'est.

Catigurìa:Cina
Marti (pianeta)

Quartu pianeta dû sistema sulari, **Marti** (sìmmulu: ) òrbita tornu tornu ô suli nta na traiettoria ellìttica tanticchia eccèntrica, e la sò distanza dû suli varia tra 200 e 250 miliuna di chilòmitri. Marti havi du' satillituzza, Phobos e Deimos di quarchi dicina di kilomitri di diamitru e chi furrianu a na distanza di Marti di quarchi cintinara di kilomitri.

### L'esplorazzioni di Marti

E' lu pianeta cchiù visitatu dî terrestri. Na dicina di sondi hannu attirratu â supirfici nta l'ùrtimi 40 anni o cìrculunu nta n'òrbita marziana. 

Certuni hannu studiatu la supirfici e hannu nviatu fotografìi di paisaggi marziani. Lu ntiressi dî scienziati versu chiddu chi è chiamatu lu *pianeta russu* discenni dû fattu ca Marti assumigghia assai â Terra. Fa tanticchia cchiù friddu, e li jurnati marziani sunnu di circa 24 uri e menza. 

Di na trina di anni lu pianeta è esploratu di dui rovers chi sunnu telegguidati di nu centru spazziali dâ NASA: Spirit e Opportunity. N'autru satelliti, lu Global Mars Surveyer mappau cumplitamenti la supirfici di Marti cu na risoluzzioni fotografica di sulu quarchi metru.

### La gioluggìa di Marti

Marti s'apprisenta comu nu pianeta giologicamenti inattivu. Li trazzi di canciamenti giologichi apparunu assai antichi. La supirfici di Marti e' attravirsata di pianuri e zoni muntagnusi attravirsati quarchi vota di canyons assai granni, tanticchedda comu ntâ Terra. La muntagna cchiù auta è l'Olympus Mons, nu vurcanu chi agghica a 25000 metri di autizza rispettu ô liveddu mediu di Marti. 
Supra la supirfici di Marti e ntô suttasuolu si tròvunu discreti quantità di acqua ghiacciata.

### La vita supra Marti

Certi scienziati hannu avanzatu l'ipòtisi chi Marti ha statu abbitatu di na forma di vita primitiva, comu li batteri. A oggi, na prova di l'esistenza di vita supra Marti nun esisti ancora.
Mancu truvaru acqua lìquida supra la supirficii. Tuttavia apparunu li signi dâ prisenza passata di acqua: vidiru i saia sìmili a li letti dî ciumi supra la terra. È di cunziguenza l'oggettu di assai dibàttiti l'uriggini di l'acqua lìquida ca nu tempu scurrìa supra lu pianeta. Òi l'acqua ghiacciata formata di anidridi carbònica sòlida esisti sulu sutta lu solu dâ pianeta. La sonna Mars Express nnô jinnaru dû 2004 cunfirmau la prisenza di acqua ô polu miridiunali di Marti. Nnô 2005 lu radar MARSIS, strumentu talianu allatu a bordu dâ stissa sonna, ndividuau nu dipòsitu di ghiacciu, spissu nu chilòmitru, e tra li 1,5 e li 2,5 km di prufunditati, appressu a la riggiuni di Chryse Planitia. 

Lu 6 austu dû 1996 David McKay annunziau la scuperta di nu micrurganismu fussili nnô mitiuriti di pruvinenza marziana. Ancura òi assai studiusi travàgghiunu pi cunfirmari sta ipòtisi. 

Catigurìa:Corpi cilesti
Catigurìa:Sistema sulari
Transìsturi

Un **transìsturi** esti un dispusitivu alittrònicu ca vèni usatu comu amplificaturi o comu intirrutturi. E' furmatu di semicunduttura, chi pi menzu di n'alèttrutu di cuntrollu arrègula quanta currenti cci nni passa intra dui àutri alèttruti. Siddu lu transìsturi esti "bipulari" l'alèttrutu di cuntrollu è canusciutu comu "basi" e la currenti passa intra mittituri e cullitturi; siddu è "MOSFET" l'alèttrutu di cuntrollu veni chiamatu ghèitu (*gate* pi ngrisi) e la currenti passa ntra surgenti (*source*) e garraffu (*drain*).

## Viditi puru
* Alittrònica

Catigurìa:Ticnoluggìa
Statìstica discrittiva

La **statìstica discrittiva** è dda parti di la Statìstica chi studia li criteri di rilevazzioni, di classificazzioni e di sìntisi di li nfurmazzioni rilativi a na pupulazzioni oggettu di studiu. 

La statìstica discrittiva si occupa dî strummenta usati pi riassùmiri li risultati di l'anàlisi di certi dati. Istogrammi, pie-chart, e certi tipi di gràfici sunnu li strummenta cchiù usati ntâ statìstica discrittiva.

## Talia puru

*Media
*Mediana
*Modu

Catigurìa:Statìstica
Catigurìa:Scienzi
Lummardìa

La **Lummardìa**, cchiù spissu mintuvata ntâ lingua parrata cu la virsioni italiana **Lombardìa** o italianizzata **Lumbardìa**, è na riggiuni di l'Italia sittintriunali. 

Cu na pupulazzioni di 9 miliuna d'abbitanti, di cui circa dù miliuna sulu ntâ cità di Milanu, la Lummardìa è la riggiuni cchiù pupulusa. 

Cunfina a est cu lu Vènitu di cui lu sipara n parti lu lacu di Garda, a ovest cû Piemunti, siparatu dû lacu Maiuri, a sud cu l'Emilia Rimagna e a nord è siparata dâ Svìzzira di la catina di l'Alpi.

## Talìa puru
* Carlo Biotti

Catigurìa:Lummardìa
Congu

*Ripùbbrica Dimucràtica dû Congu, statu africanu canusciutu na vota puru comu **Zaire**
*Ripùbbrica dû Congu, o **Congu-Brazzaville**, statu cunfinanti dâ Ripùbbirca Dimucratica dû Congu, di l'autra banna dû ciumi Congu
*Lu ciumi Congu di cui dû nazzioni africani pigghianu lu nomu
Bumma

thumb|300px|Na bumma artiggianali.
La **bumma** è nu pruièttuli cavu, ca cunteni splusivu, dutatu di nu dispusitivu ca nni pròvuca la scattata.

## Talìa puru

*Bumma atòmica

Catigurìa:Mminzioni umani
Catigurìa:Guerra
Podgòrica

**Podgòrica**, 136.000 abbitanti, è la capitali dû Montenegru.

## Storia
Doppu lu referendum dû 21 di maiu 2006, è distinata a addivintari na capitali di nu statu nnipinnenti, siparatu di chidda ch'era la fidirazzioni di Serbia e Montenegru, nata ntô 1993 dî cìnniri dâ Jugoslavia.

Catigurìa:Montenegru
Nassiria

**Nassiria** ('n àrabbu الناصرية, *an-Nāṣiriyya*) è na cità irachena, capitali dâ pruvincia di Dhi Qar.

Catigurìa:Mediu Urienti
Pupulazzioni attiva

A **pupulazzioni attiva** è l'insiemi di tutti l'abitanti di nna nazioni ca hannu un travagghiu e ca crianu ricchizza tramiti u sò travagghiu, praticamenti p'aviri a pupulazzioni attiva d'un paisi s'hanna livari i carusi, i pinsionati e i disoccupati.

Catigurìa:Ecunumìa
Valuri aggiuntu

U **valuri aggiuntu** s'otteni di la riclassificazioni dû cuntu economicu, si inserisci all'internu dâ gestioni finanziaria ed è a diffirenza tra u valuri dâ produzzioni e l'acquisti.

Catigurìa:Ecunumìa
Cuntu economicu

U **cuntu economicu** è unu dî documenti ca fannu parti dû bilanciu di n'azienda, iddru evidenzia l'utili o a perdita di l'eserciziu cuomu progressiva esposizioni dî risultati parziali dâ produzioni dill'impresa. Iddru metti in evidenza i risultati dâ gestioni operativa, dâ gestioni atipica, dâ gestioni finanziaria, dâ gestioni straordinaria e dâ gestioni imposti, pi poi dari u redditu nettu di l'eserciziu.

Catigurìa:Ecunumìa
Bilanciu

Lu **bilanciu** di n'azzienda è un documentu obbligatoriu pi liggi, pi tutti li sucità di capitali, ed è custituitu di:
* Statu patrimoniali
* Cuntu economicu
* Nota integrativa
* Relazioni 'ncapu a gestioni
* Verbali di l'assemblea di l'azionisti
* Relazioni dû colleggiu sindacali e\o Relazioni dâ società di rivisioni
e sulu pî gruppi:
* bilanciu consolidatu

Catigurìa:Ecunumìa
Statu patrimoniali

Lu **statu patrimoniali** è un documentu dû bilanciu di n'azzienda ca havi du classificazzioni, una, chiamata attivu, indica a distinazioni dî risorsi finanziari a lu nternu di l'impresa, e l'àutra, chiamata passivu, indica la pruvinenza dî fonti di finanziamentu. Iddu duna essenzialmenti la situazioni di l'impresa nnô mumento di chiusura dû bilanciu, ca in Italia è lu 31 di dicèmmiru.

Catigurìa:Ecunumìa
Nota integrativa

A **nota integrativa** servi a chiariri u cuntinutu dû statu patrimoniali e dû cuntu economicu, dannu nna chiavi di littura dî  siguli vuci dî du documenti pricidenti, pi chiariri cuomu chissi hanna essiri interpritati di chiddri ca liegginu u bilanciu.

Catigurìa:Ecunumìa
Relazioni 'ncapu a gestioni

La **relazzioni 'ncapu a gestioni** veni fatta di l'amministratura di l'azzienda e duna na panuràmica dû contestu 'n cui l'azzienda ha operatu e l'eventuali prospettivi futuri di l'azzienda.

Catigurìa:Ecunumìa
Relazioni dû colleggiu sindacali

A **relazioni dû colleggiu sindacali** è un documentu fattu d'un gruppu di esperti, tri effettivi e du riservi ca hannu u compitu di stabiliri a validità formali dû bilanciu. U controllu da parti di st'esperti è impostu pi liggi, ma sta commissioni è chiamata e pagata di l'azienda. Iddru po essiri sostituitu a li voti di la relazioni dâ società di rivisioni.

Catigurìa:Ecunumìa
Relazioni dâ società di rivisioni

A **relazioni dâ società di rivisioni** è un documentu fattu di n'azienda esterna, pagata dâ società, c'havi u compitu di stabiliri a validità formali dû bilanciu dâ società stessa. Può essiri sostituitu dâ relazioni dû colleggiu sindacali.

Catigurìa:Ecunumìa
Bilanciu cunzulidatu

Lu **bilanciu cunzulidatu** è un documentu richiestu sulu intra li bilanci dî gruppi, e è furmatu dî vari bilanci dî sìnguli azziendi dû gruppu, fusi 'n maniera oppurtuna pi criari stu bilanciu cunzulidatu.

Catigurìa:Ecunumìa
Verbali di l'assemblea di l'azziunisti

Lu **verbali di l'assemblea di l'azziunisti** è un documentu fattu dû cunsigghiu d'amministrazzioni di l'azzienda ca havi lu còmpitu d'appruvari lu bilanciu, ma anchi di dicìdiri si cunfirmari o canciari l'amministratura. Stu ducumentu duna puru nfurmazzioni su comu utilizzari l'ùtili o eliminari li pèrditi.

Catigurìa:Ecunumìa
Catigurìa:Amministrazzioni
Giugnu 2006

**[[3 di giugnu]], sabbatudìa**
*Belgradu: La Serbia cunferma la sciugghiuta dâ fidirazzioni di Serbia e Montenegru, e s'addicchiara la sò nnipinnenza. 

----
**[[5 di giugnu]], lunidìa**
*Nassiria - Attintatu contra li surdati taliani a Nassiria: 1 mortu e 5 firuti (1 gravi).
----
**[[9 di giugnu]], venniridìa**
*Girmania:  L'apirtura dû 18èsimu campiunatu munniali di palluni, Girmania batti la Costa Rica 4:2 ntâ prima partita.
----
**[[12 di giugnu]], martidìa**
*Hannover - Nti l'esordiu dû campiunatu munniali di càuciu l'Italia batti lu Ghana 2-0. 
*Girmania - L'Australia signa tri gol nni l'ùrtimi setti minuti pi bàttiri lu Giappuni 3-1, accanzannu la sò prima vinciuta nta li fasi finali di un campiunatu munniali di càuciu. 

----
**[[15 di giugnu]], jovidìa**
*Palermu - N sècutu ô purtusu dî cunta nazziunali e riggiunali, l'IRAP 'n Sicilia è distinata a aumintari.

----
**[[18 di giugnu]], duminicadìa**
*Girmania - Campiunatu munniali di palluni:  Harry Kewell di l'Australia veni ripurtatu dâ FIFA p'avìrisi sciarriatu cu l'àrbitru doppu ca lu Brasili vincìu 2-0 p'assicuràrisi lu sò avanzamentu dâ prima fasa dû campiunatu.

----
**[[20 di giugnu]], martidìa**
*Palermu - N'[opirazzioni dâ polizzìa](http://www.lasicilia.it/articoli.nsf/(ArticoliLaSiciliait)/70FA2AF75E95FA3EC1257193002972C9?OpenDocument) porta all'arrestu di 45 prisunti appartinenti ê famigghi mafiusi cchiù n vista dâ cità. 
---- 
**[[22 di giugnu]], jovidìa**
*Girmania - Campiunatu munniali di palluni: L'Italia vinci 2-0 contra la Ripùbblica ceca e affrunta l'Australia nni l'uttavi doppu lu sò pareggiu di 2-2 contra la Croazzia. 
----
**[[23 di giugnu]], venniridìa**
* Roma - Vittoriu Emanueli di Savoia, n càrciri a Putenza pi nu scànnulu di tangenti, fìmmini e joca truccati, otteni l'arresti dumiciliari.
----
**[[24 di giugnu]], sabbutudìa**
* Lampidusa - Cu l'ùrtima unnata di sbarchi, arrivaru ntâ nuttata circa 350 clandistini.

----

**[[25 di giugnu]], duminicadìa**
* Roma - Doppu la prima jurnata di vutazzioni pi lu Referendum Custituzziunali, la pircintuali dî vutanti è di lu 35%. Si vota puru dumani nzinu ê tri.
----
**[[28 di giugnu]], mercuridìa**
*Belgiu - Li dui picciriddi di 10 e 7 anni scumparuti di na dicina di jorna foru truvati ammazzati. Una fu puru viulintata. Si suspetta nu pidòfilu. 

----
**[[30 di giugnu]], venniridìa**
* Berlinu, (Girmania) - La nazziunali taliana di palluni vincìu lu quartu di finali contra l'Ucrania pi 3 a 0 cu li riti di Zambrotta e di Toni (2). 

## Viditi puru
* Maiu 2006
* Giugnettu 2006
* 2006
Catigurìa:Giugnu
Catigurìa:Nutizzî
Catigurìa:2006
Catigurìa:Abbinimenti
Belgradu

**Belgradu** è la capitali dâ Serbia, nu statu centru-eurupeanu criatu doppu la sciugghiuta dâ confidirazzioni di Serbia e Montenegru.

## Viditi puru:
* Assediu di Belgradu

Catigurìa:Capitali di statu
2007

## Abbinimenti

* A pàrtiri dû misi di aprili a Valencia si curri l'America's Cup
* Li manifestazzioni contra lu cuvernu n Birmania, animati dî monaci buddisti forru riprimuti.

## Morti
* 23 di aprili: Boris Eltsin, òmunu puliticu russu.
* 27 di aprili: Mstislav Rostropovich, viuluncillista russu 
* 28 di maiu: Jörg Immendorff, pitturi tudiscu
* 6 di sittèmmiru: Lucianu Pavarotti, cèlibbri cantanti lìricu
* 6 di nuvèmmiru: Enzu Biagi cèlibbri jurnalista talianu.
* 27 di dicèmmiru: Benazir Bhutto, primu ministru dû Pakistan

## [[Premiu Nobel]]
* Premiu Nobel pâ paci: Albert Gore e lu Intergovernmental Panel on Climate Change
* Premiu Nobel pâ littiratura: Doris Lessing
* Premiu Nobel pâ midicina: Mario Capecchi, Martin Evans pî ricerchi ntî cèlluli staminali
* Premiu Nobel pâ fisica: Albert Fert e Peter Gruenberg
* Premiu Nobel pâ chimica: Gerhard Ertl

Catigurìa:Sèculu XXI
Serbia

La **Serbia** (Србија) è nu statu di l'Europa centru-orientali cu capitali Belgradu.

## Storia

Nzinu ô 2006 la Serbia e Montenegru era na cunfidirazzioni di 10.800.000 abbitanti e nu statu di l'Europa centru-orientali. Ntô Maiu 2006 lu pòpulu di Montenegru vutaru pâ ndipinnenza dâ cunfidirazzioni. La Serbia cunfirmau sta dicisioni lu 3 di giugnu 2006, pi criari dui novi stati nnipinnenti d'Europa.

Catigurìa:Europa
Capri Liuni

**Capri Liuni** è un cumuni di 3.945 abbitanti dâ pruvincia di Missina. Faci parti d'a catina montuosa d'i Nebrodi.

### Rocca e Capri Liuni

U comuni si dividi ntà dui parti: Na parti vàuta e muntana, chi è **Capri Liuni**, chiù comunementi chiamata Capri o Crapi (comu u sò anticu nomi pì distinguerla comu parti vàuta cioè Crapisusu) e na parti marittima, chi è Rocca di Capri Liuni, o chiù comunementi chiamata **Rocca** (anticamenti chiamata Crapijusu picchi è a parti vàscia). L'abitanti di Capri, si chiamunu Capritani, e chiddi d'a Rocca, Ruccaloti  oppuru "Ruccoti". 

Catigurìa:Cumuni dâ pruvincia di Missina
Catigurìa:Sicilia
Castel di Luciu

**Castidduzzu** (*Castel di Lucio* in italianu, *Castel di Luciu* forma siciliana picca usata)  è un cumuni di 1.561 abbitanti dâ pruvincia di Missina.

Lu sò prutitturi è San Plazzitu (San Placido) ca si fisteggia lu 5 di uttùviru e lu 20 d'austu, pi li cristiani ca tòrnanu nna stasciuni.

Nnâ prucissioni, ca dura 5 uri, lu santu fa la ballatedda e li genti ca l'assicùtanu vùcianu: viva San Plà!

Nziemi la festa di San Plazzitu é mpurtanti lu jornu dâ Madonna lu Succursu, nvucata di la genti pi riciviri ajutu e cunfortu.

Li posti unni vannu li genti quannu nèscinu su:
* la chiazza, cu li vecchi appujati nnô campanaru.
* la Cubba, unni cc'è lu passiu.

Siddu jiti a Castiddruzzu putiti manciari la provola o cascavaddu, ca è lu prudottu tìpicu dû paisi, li cudduruna e li cudrureddi e putiti vidiri la Crèsia Matri, lu casteddu e lu labbirintu d'Arianna.

Catigurìa:Cumuni dâ pruvincia di Missina
Catigurìa:Sicilia
Castedd'Umbertu

**Castedd'Umbertu** (**Castania** ntâ parrata da zona; talianu: ***Castell'Umberto***) è un cumuni di 3.562 abbitanti dâ pruvincia di Missina.

Catigurìa:Cumuni dâ pruvincia di Missina
Castermula

**Castermula** è un cumuni di 1.091 abbitanti dâ pruvincia di Missina.

## Tradizzioni

* 03 frivaru, Festa di San Blasi. Fistiggiamenti.
* 06 dicèmmuru, Festa dî San Nicola, festa dû santu patronu.

Catigurìa:Cumuni dâ pruvincia di Missina
Luciu Pìcculu

Lu baruni **Luciu Pìcculu** (Palermu, 27 di uttùviru di 1901 – Capu d'Urlannu, 26 di maiu di 1969) fu nu pueta talianu.

Li sò ntiressi littrari èranu veru anchi: cû cucinu Giuseppi Tomasi di Lampedusa scummigghiau ‘n antìcipu di anni supra lu restu dâ cultura taliana li granni autura europei cuntimpurànî dû calibbru di William Butler Yeats, Marcel Proust e Rainer Maria Rilke. Noltri si ntirissau d’esotirismu e di mùsica (ni resta nu sò *Magnificat* nun accabbatu). Arriniscìu comu pueta ntô 1956 cû *Canti barocchi e altre liriche*, cui fu siquiutu ntô 1960 *Gioco a nascondere* e ntô 1967 *Plumelia*.

La sò puisìa, dicisamenti isulata ntô panurama littrariu di l’anni Cinquanta - Sissanta, nta cui si scuntràvanu l'ùrtimu neorialismu e la prima neoavanguardia, è carattirizzata d’alincazzioni e prulifirazzioni tipicamenti barocchi custituiuti di mmàggini denzi e unìrichi, di lu scuru e dû simmulismu talura veru ammuttatu di tali mmàggini, ca sunnu tuttavia urigginarmenti radicati ntâ rialtati cutiddiana attraversu n’uggittivismu surriali e quasi cripusculari.

Sutta l'aspettu furmali tutta la pruduzzioni picculiana è carattirizzata di na furtìssima cunzapivulizza rìtmica e fònica, nunchì di ricurrenti stilemi, comu la spizzatura midianti *[[enjambement]]* d’alincazzioni upirata ‘n modu di disurintari lu litturi, lassannu a cavaddu di dui versi nu sintagma cchiù cumplessu di l’àutri cui è accustatu. Tìpichi dâ sò furma sunnu videmma furmi lissicali rari e musicali, comu p’asempiu li pripusizzioni articulate spizzati, o tèrmini àulici e tècnici. St'ùrtimu aspettu fu di cchiù parti accumunatu â ntinzioni campaniana di custituiri na "puisìa europea musicali e culuruta".

Ê primi dui ricoti, pû cchiù unitariu sia sutta l'aspettu furmali (pâ prisenza di studiati puimeddi ca spissu supèranu li centu versi) si contrapponi *Plumelia*, ca sviluppa na tinnenza lìrica cchiù cunninzata (già comu è gghiè prisenti ntê primi dui silloggi) e nu simmulismu cchiù ammuttatu e scuru.

## Lijami di fora
*Funnazzioni Luciu Pìcculu (pi talianu)

Pìcculu
Pìcculu, Luciu
Pìcculu, Luciu
Cundrò

**Cundrò** è un cumuni di 517 abbitanti dâ pruvincia di Missina.

Catigurìa:Cumuni dâ pruvincia di Missina
Catigurìa:Sicilia
Gioggia (acqua di celu)

"Gioggia" è na palora siciliana antica ca nun s'usa cchiù 'n sicilianu muternu.

## Viditi puru
* Acqua (chiuvuta)
* Chioggia
Investimentu

L**'investimentu** è n'azzioni ca n'azzienda fa pi circari di migghiurari la sò cunnizzioni e addivintari cchiù cumpititiva dintra lu sò mercatu e aumintari li sò ntrati. L'investimentu pò èssiri difinitu comu la rinunza a na suddisfazzioni certa e mmidiata pi l'acquisizzioni di na spirenza futura di cui l'oggettu o lu capitali investutu rapprisenta lu supportu.

Catigurìa:Ecunumìa